CELEX: 32022D0393
Language: lv
Date: 2022-03-03 00:00:00
Title: Padomes Lēmums (ES) 2022/393 (2022. gada 3. marts) par nostāju, kas Eiropas Savienības vārdā jāieņem Narkotisko vielu komisijas 65. sanāksmē attiecībā uz trīs vielu iekļaušanu Apvienoto Nāciju Organizācijas Konvencijas pret narkotisko un psihotropo vielu nelegālu apriti I tabulas vielu sarakstā

9.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 79/36
               
            
         PADOMES LĒMUMS (ES) 2022/393
         (2022. gada 3. marts)
         par nostāju, kas Eiropas Savienības vārdā jāieņem Narkotisko vielu komisijas 65. sanāksmē attiecībā uz trīs vielu iekļaušanu Apvienoto Nāciju Organizācijas Konvencijas pret narkotisko un psihotropo vielu nelegālu apriti I tabulas vielu sarakstā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Apvienoto Nāciju Organizācijas 1988. gada Konvenciju pret narkotisko un psihotropo vielu nelegālu apriti (“konvencija”) Savienība noslēdza ar Padomes Lēmumu 90/611/EEK (1), un tā stājās spēkā 1990. gada 11. novembrī.
                  
               
                     (2)
                  
                  
                     Saskaņā ar konvencijas 12. panta 2.–7. punktu konvencijas tabulās, kurās ir uzskaitīti narkotisko vielu prekursori, var iekļaut jaunas vielas.
                  
               
                     (3)
                  
                  
                     Narkotisko vielu komisijai 65. sanāksmē, kurai jānotiek Vīnē 2022. gada 14.–18. martā, ir jāpieņem lēmums par trīs jaunu vielu iekļaušanu minētās konvencijas I tabulā.
                  
               
                     (4)
                  
                  
                     Starptautiskās Narkotiku kontroles padomes novērtējums liecina, ka trīs vielas, proti, 4-AP, 1-boc-4-AP un norfentanils, bieži tiek izmantotas, lai nelegāli izgatavotu fentanilu, un ka tās ir ļoti piemērotas, lai nelegāli izgatavotu fentanilu un vairākus fentanila analogus, kas ir ļoti spēcīgi sintētiskie opioīdi. Ir pierādījumi, ka fentanila un fentanila analogu nelegālās izgatavošanas apjoms un izplatība rada nopietnas sabiedrības veselības un sociālās problēmas. Tāpēc ir pamatoti 4-AP, 1-boc-4-AP un norfentanilam piemērot starptautisko kontroli.
                  
               
                     (5)
                  
                  
                     Starptautiskā Narkotiku kontroles padome 2022. gada 2. februārī ieteica, lai Narkotisko vielu komisija iekļauj 4-AP, 1-boc-4-AP un norfentanilu konvencijas I tabulā.
                  
               
                     (6)
                  
                  
                     Nelegāli izgatavotais fentanils un fentanila analogi ir radījuši ievērojamas sabiedrības veselības un sociālās problēmas dažās dalībvalstīs.
                  
               
                     (7)
                  
                  
                     Lēmums par vielu iekļaušanu konvencijas I tabulā ir Savienības ekskluzīvā kompetencē. Savienībai Narkotisko vielu komisijā ir novērotājas statuss, un 12 Savienības dalībvalstis ir šīs komisijas locekles ar tiesībām balsot.
                  
               
                     (8)
                  
                  
                     Ir lietderīgi noteikt nostāju, kas Savienības vārdā ir jāieņem Narkotisko vielu komisijā, jo minētās komisijas lēmums būs Savienībai saistošs un var būtiski ietekmēt Savienības tiesību aktu saturu, proti, Eiropas Parlamenta un Padomes Regulu (EK) Nr. 273/2004 (2) un Padomes Regulu (EK) Nr. 111/2005 (3).
                  
               
                     (9)
                  
                  
                     Savienības nostāja, kopīgi rīkojoties Savienības interesēs, būtu jāpauž tām Savienības dalībvalstīm, kuras ir Narkotisko vielu komisijas locekles.
                  
               
                     (10)
                  
                  
                     Nostājai, kas Savienības vārdā ir jāieņem Narkotisko vielu komisijā, vajadzētu būt iekļaut 4-AP, 1-boc-4-AP un norfentanilu konvencijas I tabulā,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem Narkotisko vielu komisijas 65. sanāksmē 2022. gada 14.–18. martā, ir konvencijas I tabulā iekļaut šādas vielas:
            
                        a)
                     
                     
                        
                           4-AP;
                     
                  
                        b)
                     
                     
                        
                           1-boc-4-AP; un
                     
                  
                        c)
                     
                     
                        norfentanilu.
                     
                  
         
            2. pants
            Šā lēmuma 1. pantā izklāstīto nostāju, kopīgi rīkojoties Savienības interesēs, pauž Savienības dalībvalstis, kuras ir Narkotisko vielu komisijas locekles.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 3. martā
            
               
                  Padomes vārdā –
               
               
                  priekšsēdētājs
               
               G. DARMANIN
            
         
         
            (1)  Padomes Lēmums 90/611/EEK (1990. gada 22. oktobris) par Apvienoto Nāciju Organizācijas Konvencijas pret narkotisko un psihotropo vielu nelikumīgu tirdzniecību noslēgšanu Eiropas Ekonomikas kopienas vārdā (OV L 326, 24.11.1990., 56. lpp.).
         
            (2)  Eiropas Parlamenta un Padomes Regula (EK) Nr. 273/2004 (2004. gada 11. februāris) par narkotisko vielu prekursoriem (OV L 47, 18.2.2004., 1. lpp.).
         
            (3)  Padomes Regula (EK) Nr. 111/2005 (2004. gada 22. decembrī), ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm (OV L 22, 26.1.2005., 1. lpp.).